
[bookmark: _GoBack]Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստան իՀանրապետության կառավարությունը որոշում է.
1. Հայաստանի Հանրապետության կառավարության 2018 թվականի օգոստոսի 2-ի «Առանձին խնդիրների իրականացման համար պետական մարմինների կողմից փորձագետի ներգրավման կարգը և դեպքերը սահմանելու մասին» N 878-Ն որոշման հավելվածում կատարել հետևյալ փոփոխությունները և լրացումը՝
1) 10.1-ին կետի «9-րդ կետի 6-րդ ենթակետով» բառերը փոխարինել «10-րդ կետով» բառերով.
2) 10.1-ին կետում «վերջնաժամկետի» բառը փոխարինել «ժամկետի» բառով.
3) 11-րդ կետի «Փորձագետների ընտրության գործընթացի և ընտրված փորձագետի վերաբերյալ տեղեկությունները» բառերը փոխարինել «Ներգրաված փորձագետի վերաբերյալ տեղեկությունները երեք աշխատանքային օրվա ընթացքում» բառերով. 
4) 14-րդ կետը լրացնել հետևյալ բովանդակությամբ նոր նախադասությունով.
«Փորձագետի համար հավելավճարներ, պարգևատրումներ, լրավճարներ չեն սահմանվում, բացառությամբ սույն կարգի 3-րդ կետով փորձագետ ներգրավելու դեպքի: Այս դեպքում ներգրաված փորձագետին կարող է տրվել պարգևատրում:».
5) N 1 ձևի 4.2-րդ կետն ուժը կորցրած ճանաչել.
6) N 1 ձևի 4.3-րդ կետը շարադրել հետևյալ խմբագրությամբ.
«4.3. Փորձագետին արտաժամյա, գիշերային, հանգստյան և ոչ աշխատանքային՝ տոնական և հիշատակի  օրերին աշխատանքների ներգրավելու դեպքում վարձատրությունը սահմանվում է Հայաստանի Հանրապետության աշխատանքային օրենսգրքով սահմանված նվազագույն չափերով:»: 
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

